KOMMISSIONEN FOR DE EUROPÆISKE FÆLLESSKABER 
KOM(93) 429 endelig udg. 
Bruxelles, den 28. september 1993 
Forslag til 
RÅDETS FORORDNING (EØF) 
om indførelse af en endelig antidumpingtold 
på importen af visse elektroniske vægte 
med oprindelse i Singapore og Republikken Korea 
(forelagt af Kommissionen) 
- 2 -
Begrundelse 
1. Kommissionen indførte ved forordning (EØF) nr. 1103/93, offentliggjort i 
EFT nr. L 112 af 6.5.1993, en midlertidig antidumpingtold på importen af 
visse elektroniske vægte med oprindelse i Singapore og Republikken 
Korea. 
2. Gyldighedsperioden for den midlertidige antidumpingtold blev forlænget 
med højst to måneder ved Rådets forordning (EØF) nr. 1967/93. 
Kommissionen har i mellemtiden afsluttet sin undersøgelse med henblik på 
endelige foranstaltninger. 
3. Med henblik på en endelig afgørelse blev den normale værdi og eksport­
prisen fastsat efter samme metoder som i forbindelse med den midlerti­
dige fastsættelse af dumpingen, idet der blev taget hensyn til parternes 
anmodning om visse justeringer for beregningerne. 
Af sammenligningen af den normale værdi og prisen ved eksport til Fæl­
lesskabet fremgik det, at der var dumpingmargener for producenterne fra 
Korea og Singapore på 7,2% til 31%. 
4. Hvad angår skadens omfang og årsagen hertil, blev der ikke senere frem­
draget nye kendsgerninger vedrørende disse resultater. 
5. Med hensyn til Fællesskabets interesser blev der ikke fremført nye argu­
menter i forhold til argumenterne i Kommissionens forordning. 
6. Der blev indført midlertidige foranstaltninger i form af antidumping­
told; tolden blev for alle producenter fastsat på niveau med de fast­
lagte dumpingmargener, eftersom niveauet for at fjerne skaden var meget 
højere. Der blev ikke fremført nye argumenter mod denne fremgangsmåde. 
Den endelige told bør således fastsættes til følgende: 
Han Instrumentation Technology Co Ltd, Seoul 7,2% 
Cas Corporation, Seoul 9,3% 
Teraoka Weigh-system PTE Ltd, Singapore 10,8% 
Descom Scales Manufacturing Co Ltd, Seoul 26,7% 
For selskaber, som ikke medvirkede i undersøgelsen, foreslås en told på 
31% for Singapore og 26,7% for Korea, beregnet som i forbindelse med 
forordningen om den midlertidige told, således at man kan undgå at be­
lønne manglende samarbejdsvilje og forhindrer omgåelse af antidumping­
foranstaltningerne . 
3 -
Forslag til 
RÅDETS FORORDNING (EØF] 
om indførelse af en endelig antidumpingtold 
på importen af visse elektroniske vægte 
med oprindelse i Singapore og Republikken Korea 
RÅDET FOR DE EUROPÆISKE FÆLLESSKABER HAR -
under henvisning til Rådets forordning (EØF) nr. 2423/88 af 11. juli 19 88 om 
beskyttelse mod dumpingimport eller subsidieret import fra lande, der ikke 
er medlemmer af Det Europæiske økonomiske Fællesskab*1), særlig artikel 12, 
under henvisning til forslag forelagt af Kommissionen efter konsultation i 
det rådgivende udvalg, der er nedsat i henhold til ovennævnte forordning, og 
ud fra følgende betragtninger: 
A. TIDLIGERE FORANSTALTNINGER 
(1) Kommissionen indførte ved forordning (EØF) nr. 1103/93(2) en midler­
tidig antidumpingtold på importen til Fællesskabet af elektroniske 
vægte til brug i detailhandelen (i det følgende benævnt "elektroniske 
vægte") med oprindelse i Singapore og Republikken Korea (i det føl­
gende benævnt "Korea") og henhørende under KN-kode 8423 81 50. Gyl­
dighedsperioden for den midlertidige antidumpingtold blev forlænget 
med højst to måneder ved Rådets forordning (EØF) nr. 1967/93<3). 
B. EFTERFØLGENDE PROCEDURE 
(2) Efter indførelsen af den midlertidige antidumpingtold anmodede den 
samarbejdende producent fra Singapore om at blive hørt af Kommis­
sionen, hvilket blev imødekommet, og tilkendegav ligeledes sine 
synspunkter skriftligt ligesom to af de berørte producenter fra 
Korea. 
(1) EFT nr. L 209 af 2.8.1988, s. 1. 
(2) EFT nr. L 112 af 6.5.1993, s. 20. 
(3) EFT nr. L 179 af 22.7.1993, s. 1. 
- 4 -
(3) Kommissionen fortsatte med at indhente og efterprøve alle oplysnin­
ger, som den anså for nødvendige med henblik på at træffe endelig 
afgørelse. Parterne blev underrettet om de vigtigste kendsgerninger 
og betragtninger, på grundlag af hvilke det var hensigten at anbefale 
indførelse af endelig antidumpingtold og endelig opkrævning af de 
beløb, der er stillet som sikkerhed i form af en midlertidig told. De 
fik også en frist til at fremsætte bemærkninger til disse oplysnin­
ger. Kommissionen tog hensyn til deres bemærkninger og ændrede i på­
kommende tilfælde sine resultater under hensyn hertil. 
C. DUMPING 
1. Normal værdi 
(4) Med henblik på den endelige afgørelse blev den normale værdi fastlagt 
efter samme metode som i forbindelse med den midlertidige fastsæt­
telse af dumpingens omfang. Beregningerne blev justeret på grundlag 
af parternes redegørelser. 
2. Eksportpris 
(5) En koreansk producent, som solgte til sit datterselskab i Japan, der 
solgte til sit forbundne selskab i Fællesskabet, var fortsat uenig i 
Kommissionens afgørelse om, at eksportprisen ikke var pålidelig og 
derfor skulle beregnes efter artikel 2, stk. 8, litra b), i forord­
ning (EØF) nr. 2423/88. Producenten fremførte, at prisen fra dets 
forbundne selskab i Fællesskabet til uafhængige kunder måtte betrag­
tes som den pris, der skulle betales for varen solgt til eksport til 
Fællesskabet i henhold til artikel 2, stk. 8, litra a), i forordning 
(EØF) nr. 2423/88, at det forbundne selskab i Fællesskabet ikke op­
trådte som importør, og at Kommissionen derfor ikke havde modtaget 
svar på det spørgeskema, den havde sendt selskabet. 
(6) Kommissionen konkluderede imidlertid, at denne pris ikke kunne be­
tragtes som den i artikel 2, stk. 8, litra a), i forordning (EØF) 
nr. 2423/88 nævnte pris, da det af de begrænsede oplysninger, Kom­
missionen havde til rådighed, klart fremgik, at det forbundne selskab 
i Fællesskabet beskæftigede sig med salg til uafhængige kunder, idet 
det behandlede ordrer, udførte marketing, foretog fakturering til 
disse kunder i Fællesskabet og modtog betaling. 
Det forbundne selskab bar derfor de omkostninger, som importøren nor­
malt bærer. Under disse omstændigheder blev eksportprisen beregnet på 
grundlag af prisen til den første uafhængige køber i henhold til 
artikel 2, stk. 8, litra b), i forordning (EØF) nr. 2423/88. 
Den pris, som den første uafhængige kunde faktisk betalte til det 
forbundne selskab i Fællesskabet, blev følgelig justeret for det for­
bundne selskabs omkostninger, fastsat i henhold til artikel 7, 
stk. 7, litra b), i forordning (EØF) nr. 2423/88 på grundlag af oven­
nævnte oplysninger, og for en rimelig fortjeneste på 5% som fastsat i 
betragtning 18 i forordning (EØF) nr. 1103/93. 
- 5 -
(7) Rådet bekræfter Kommissionens resultater og konklusioner vedrørende 
eksportpriser i betragtning 13, 14, 17, 18 og 24 i forordning (EØF) 
nr. 1103/93, og de øvrige tre producenter fremsatte ingen vægtige 
bemærkninger hertil. 
3. Sammenligning 
(8) En eksportør krævede yderligere justering af den normale værdi for 
garantier såvel som for fysiske egenskaber og løn til sælgere, men 
var ikke i stand til at påvise, at omkostningerne havde direkte til­
knytning til de pågældende salg. Kommissionen afviste derfor kravet. 
(9) For en eksporterende producent blev den normale værdi justeret for et 
beløb svarende til importafgifterne for materialer, som fysisk indgik 
i samme vare bestemt til forbrug på hjemmemarkedet, og da beløbet 
blev refunderet ved eksport, var dette krav berettiget. 
(10) De i betragtning 14 og 24 i forordning (EØF) nr. 1103/93 omhandlede 
resultater og konklusioner bekræftes ligeledes. 
4. Dumpingmargen 
(11) Den endelige undersøgelse af kendsgerningerne viste, at der fandt 
dumping sted i forbindelse med importen af den pågældende vare med 
oprindelse i Korea og Singapore. 
(12) Den vejede gennemsnitlige dumpingmargen for Teraoka Weigh-System 
PTE Ltd, Singapore fastsættes endeligt til 10,8% af prisen frit Fæl­
lesskabets grænse, ufortoldet. 
(13) De vejede gennemsnitlige dumpingmargener for hver enkelt koreansk 
producent fastsættes endeligt til følgende af prisen frit Fælles­
skabets grænse, ufortoldet: 
- Cas Corporation 9,3% 
Han Instrumentation Technology Co Ltd 7,2% 
Descom Scales Manufacturing Co Ltd 26,7% 
(14) For selskaber, som undlod at medvirke i undersøgelsen, bekræfter 
Rådet Kommissionens resultater i betragtning 16 og 28 i forordning 
(EØF) nr. 1103/93. Den endelige dumpingmargen for ikke-samarbejdende 
selskaber fastsættes således til 26,7% for Korea og 31% for 
Singapore. 
D. SKADE 
1. Kumulering 
(15) Virkningerne af importen fra Korea og Singapore måtte analyseres 
kumulativt som angivet i betragtning 29 i forordning (EØF) 
nr. 1103/93. 
6 -
2. Skadens omfang 
(16) Kommissionen konkluderede i sine midlertidige resultater i betragt­
ning 30 til 40 i forordning (EØF) nr. 1103/93, at den pågældende er­
hvervsgren i Fællesskabet havde lidt væsentlig skade. Der blev ikke 
fremført nye kendsgerninger vedrørende disse resultater. Denne kon­
klusion bekræftes. 
3. Årsagen til skade 
(17) Kommissionen påpegede i sine foreløbige konklusioner, at fællesskabs­
producenterne var forvoldt væsentlig skade som følge af dumpingimpor­
ten fra Korea og Singapore (betragtning 41 til 52 i forordning (EØF) 
nr. 1103/93). Der blev ikke fremført nye argumenter i den forbin­
delse. 
Det bekræftes, at dumpingimporten fra Korea og Singapore har for­
voldt fællesskabsproducenterne væsentlig skade. 
E. FÆLLESSKABETS INTERESSER 
(18) EF-erhvervsgrenens, forbrugernes og andre berørte industriers og sek­
torers interesser er medtaget i Kommissionens midlertidige resultater 
vedrørende importen af elektroniske vægte med oprindelse i Singapore 
og Korea som anført i betragtning 53 og 54 i forordning (EØF) 
nr. 1103/93 såvel som i Rådets endelige resultater vedrørende impor­
ten af elektroniske vægte med oprindelse i Japan som anført i 
betragtning 94 til 98 i Rådets forordning (EØF) nr. 993/93<4). 
(19) Konklusionerne i så henseende i forordning (EØF) nr. 1103/93 bekræf­
tes . 
F. TOLDSATS 
(20) Der indførtes midlertidige foranstaltninger i form af antidumping­
told; tolden blev indført for producenterne fra Korea og Singapore på 
samme niveau som de fastlagte dumpingmargener, eftersom det niveau, 
der er nødvendigt for at fjerne skaden, er højere end dumpingmargenen 
som anført i betragtning 55 i forordning (EØF) nr. 1103/93. Der blev 
ikke fremført nye argumenter, som kunne modsige anvendelsen af denne 
fremgangsmåde. 
Derfor bør der fastsættes en told svarende til de endeligt fastlagte 
dumpingmargener i betragtning 12, 13 og 14 i nærværende forordning. 
(4) EFT nr. L 104 af 29.4.1993, s. 4. 
- 7 -
(21) Der bør således indføres følgende told: 
- Han Instrumentation Technology Co Ltd, Seoul 7,2% 
- Cas Corporation, Seoul 9,3% 
- Teraoka Weigh-System PTE Ltd, Singapore 10,8% 
Descom Scales Manufacturing Co Ltd, Seoul 26,7% 
(22) Hvad angår selskaber, der ikke medvirkede i undersøgelsen, fandt Kom­
missionen i betragtning 57 i forordning (EØF) nr. 1103/93, at tolden 
burde fastsættes på grundlag af de tilgængelige oplysninger i over­
ensstemmelse med artikel 7, stk. 7, litra b), i forordning (EØF) 
nr. 2423/88. De faktiske omstændigheder, der var fastlagt som led i 
undersøgelsen, ansås for det mest rimelige grundlag, og det ville 
være en belønning af manglende samarbejdsvilje og kunne føre til om­
gåelse af antidumpingforanstaltningerne, hvis der for disse selskaber 
fastsattes en lavere told end de fastlagte dumpingmargener i betragt­
ning 28 i forordning (EØF) nr. 1103/93, nemlig 26,7% for de samarbej­
dende koreanske selskaber og 31% for varer med oprindelse i Singapore 
som fastsat i betragtning 16 i nævnte forordning. 
G. OPKRÆVNING AF MIDLERTIDIG TOLD 
(23) I betragtning af arten og omfanget af den skade, dumpingimporten har 
forvoldt erhvervsgrenen i Fællesskabet, og eftersom Kommissionens 
foreløbige resultater for størstepartens vedkommende er bekræftet ved 
den endelige undersøgelse, bør de beløb, der er stillet som sikkerhed 
i form af midlertidig antidumpingtold, opkræves endeligt med et beløb 
svarende til den endelige told -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af elektroniske 
vægte til brug i detailhandelen, henhørende under KN-kode 8423 81 50 
(TARIC-kode: 8423 81 50*10) og med oprindelse i Republikken Korea og 
Singapore. 
- 8 -
2. Tolden fastsættes til følgende af prisen frit Fællesskabets grænse, 
ufortoldet: 
a) Korea 
Varer fremstillet af: 
Han Instrumentation Technology Co Ltd, Seoul 7,2% 
(TARIC-tillægskode 87 00) 
Cas Corporation, Seoul 9,3% 
(TARIC-tillægskode 8701) 
Alle andre (TARIC-tillægskode 8702) 26,7% 
b) Singapore 
Varer fremstillet af: 
Teraoka Weigh-Systems PTE, Ltd 10,8% 
(TARIC-tillægskode 87 03) 
Alle andre (TARIC-tillægskode 87 04) 31,0% 
3. Gældende bestemmelser for told finder anvendelse. 
Artikel 2 
De beløb, der er stillet som sikkerhed i form af midlertidig antidumpingtold 
i henhold til forordning (EØF) nr. 1103/93, opkræves endeligt med et beløb 
svarende til den endelige told. Overskydende beløb frigives. 
Artikel 3 
Denne forordning træder i kraft dagen efter offentliggørelsen i De Europæ­
iske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
<3 ^ ISSN 0254-1459 
KOM(93) 429 endelig udg. 
DOKUMENTER 
DA 1102 
Katalognummer : CB-CO-93-474-DA-C 
ISBN 92-77-59261-3 
Kontoret for De Europæiske Fællesskabers Officielle Publikationer 
L-2985 Luxembourg